ai4bharat/Pralekha huggingface dataset:
निर्वाचन आयोग
विधानसभा सदस्यों  द्वारा कर्नाटक विधान परिषद का उपचुनाव
कर्नाटक विधान परिषद में एक आकस्मिक रिक्ति है, जिसे विधानसभा के सदस्यों द्वारा निर्वाचित किया जाएगा। विवरण इस प्रकार हैं:
|
|
सदस्य का नाम
|
|
चुनाव की प्रकृति
|
|
रिक्ति का कारण
|
|
कार्यकाल
|
|
एस.एल. धर्मेगौड़ा
|
|
एमएलए
|
|
मृत्यु
28.12.2020
|
|
17.06.2024
- 2. ने निम्नलिखित कार्यक्रम के अनुसार विधानसभा के सदस्यों द्वारा आंध्र प्रदेश विधान परिषद का उपरोक्त चुनाव कराने का निर्णय लिया है:-
|
|
क्रमांक
|
|
कार्यक्रम
|
|
तिथि
|
|
-
|
|
अधिसूचना जारी
|
|
25फरवरी, 2021 
|
|
-
|
|
नामांकन की अंतिम तिथि
|
|
04 मार्च, 2021 
|
|
-
|
|
नामांकन पत्रों की जांच
|
|
05 मार्च, 2021 
|
|
-
|
|
उम्मीदवारी वापस लेने की अंतिम तिथि
|
|
08मार्च, 2021 
|
|
-
|
|
मतदान की तिथि
|
|
15मार्च, 2021 
|
|
-
|
|
मतदान का समय
|
|
सुबह 09:00 से शाम 04:00 बजे
|
|
-
|
|
मतगणना
|
|
15 मार्च, 2021  05:00 अपराहन
|
|
-
|
|
तिथि जिसके पहले निर्वाचन कार्य पूरा होगा
|
|
18 मार्च, 2021 
3. सभी व्यक्तियों को संपूर्ण निर्वाचन प्रक्रिया के दौरान व्यापक दिशा-निर्देशों का पालन करना होगा: -
- प्रत्येक व्यक्ति निर्वाचन से संबंधित प्रत्येक गतिविधि के लिए मास्क पहनेंगे।
- हॉल /कमरा/ परिसर में प्रवेश पर निर्वाचन उद्देश्य के लिए उपयोग:
 सभी व्यक्तियों की थर्मल स्क्रीनिंग की जाएगी।
 विभिन्न स्थानों पर सैनेटाइजर उपलब्ध कराया जाएगा।
III. कोविड संबंधी राज्य सरकार तथा गृह मंत्रालय के दिशा-निर्देशों के अनुसार सामाजिक दूरी का पालन किया जाएगा।
- कर्नाटक के मुख्य सचिव को कोविड-19 रोकथाम उपायों से संबंधित वर्तमान निर्देशों का पालन सुनिश्चित कराने तथा चुनाव प्रबंध के लिए राज्य से एक वरिष्ठ अधिकारी को तैनात करने का निर्देश दिया जा रहा है।
निर्वाचन आयोग
मतदाताओं को जागरूक करने के लिए चुनाव आयोग ने भारतीय रेलवे के साथ मिलकर चलाया अभियान
लंबी दूरी की चार ट्रेनों के जरिए मतदाताओं को किया जाएगा जागरूक
चुनाव आयोग और भारतीय रेलवे मिलकर लोक सभा चुनाव 2019 के लिए मतदाता जागरूकता अभियान को आगे बढ़ा रहे हैं। मतदाता जागरूकता अभियान और प्रेरक संदेशों के लिए लंबी दूरी की चार रेलगाड़ियों का प्रयोग किया जा रहा है। इन ट्रेनों पर मतदाता हेल्पलाइन नंबर और राष्ट्रीय मतदाता सेवा पोर्टल सहित नागरिकों के लिए महत्वपूर्ण नंबरों का विवरण भी है। इसके अलावा प्रेरक संदेश भी हैं जो मतदाताओं को वोट देने के लिए प्रेरित करेंगे।
दिल्ली के मुख्य निर्वाचन अधिकारी श्री रणबीर सिंह और एसवीईईपी की निदेशक सुश्री पद्मा अंग्मो, भारत निर्वाचन आयोग और मंडल रेल प्रबंधक, उत्तर रेलवे श्री आर एन सिंह ने आज नई दिल्ली रेलवे स्टेशन से केरल एक्सप्रेस को हरी झंडी दिखाई। केरल एक्सप्रेस को संबंधित राज्य के मुख्य निर्वाचन अधिकारियों और जिला चुनाव अधिकारियों द्वारा राज्य तथा जिला मुख्यालयों से रवाना किया जाएगा। इन ट्रेनों के माध्यम से संदेश को फैलाने के लिए नागरिकों को ट्रेन के साथ एक तस्वीर क्लिक करने और इसे सोशल मीडिया पर अपलोड करने के लिए भी प्रोत्साहित किया जाएगा।
भारतीय रेलवे के पास दुनिया का सबसे बड़ा रेलवे नेटवर्क है। रेल मंत्रालय द्वारा प्रस्तुत रिपोर्ट के अनुसार, भारतीय रेलवे में औसतन प्रति दिन 22.24 मिलियन यात्री यात्रा करते हैं और 3.04 मिलियन टन माल ढोया जाता है। यह व्यापक नेटवर्क शहरों के साथ-साथ गांवों में भी संदेश को फैलाने का कार्य सुनिश्चित करता है।
इसके लिए सबसे लंबे उत्तर-दक्षिण मार्ग और पूर्व-पश्चिम मार्ग वाली ट्रेनों का चयन किया गया है जो कुल 19 राज्यों कवर करेंगी।
- केरल एक्सप्रेस एक प्रतिदिन चलने वाली ट्रेन है जो 8 राज्यों में 51 घंटे 10 मिनट की अवधि के दौरान कुल 3035 किलोमीटर की दूरी तय करती है और इसमें 41 स्टॉप हैं। 5 मिनट या उससे अधिक के ठहराव के साथ 20 स्टॉप हैं। केरल एक्सप्रेस जिन राज्यों की राजधानी से होकर गुजरती है उनमें भोपाल और तिरुवनंतपुरम शामिल हैं।
- हिमसागर एक्सप्रेस एक साप्ताहिक ट्रेन है जो 12 राज्यों में 71 घंटे की अवधि के दौरान 69 स्टॉप के साथ 3714 किलोमीटर की दूरी तय करती है। अंतिम स्टेशन सहित 5 मिनट या उससे अधिक के ठहराव के साथ 29 स्टॉप हैं। जिन राज्यों की राजधानियों से यह ट्रेन जाती है उनमें तिरुवनंतपुरम, भोपाल, निजामुद्दीन / नई दिल्ली और जम्मू तवी हैं।
- हावड़ा एक्सप्रेस प्रतिदिन चलने वाली ट्रेन है जो 6 राज्यों से होकर कुल 2087 किलोमीटर की दूरी 37 घंटे 35 मिनट में तय करती है और इसमें 63 स्टॉप हैं। 5 मिनट या उससे अधिक के ठहराव वाले 19 स्टॉप हैं। यह ट्रेन अहमदाबाद, रायपुर, हावड़ा जैसी राज्यों की राजधानी से होकर गुजरती है।
- गुवाहाटी एक्सप्रेस एक साप्ताहिक ट्रेन है जो 7 राज्यों से होकर कुल 3237 किलोमीटर की दूरी 67 घंटे 40 मिनट में तय करती है और इसमें 41 स्टॉप हैं। 5 मिनट या उससे अधिक के ठहराव वाले 23 स्टॉप हैं। यह ट्रेने अहमदाबाद, लखनऊ, पटना और गुवाहाटी जैसी राजधानियों से होकर गुजरती है।
पेट्रोलियम एवं प्राकृतिक गैस मंत्रालय
लगभग 85 लाख पीएमयूवाई लाभार्थियों को अप्रैल, 2020 में एलपीजी सिलेंडर मिला
आवश्यक सेवाएं प्रदान करने तथा कोविड-19 के खिलाफ राष्ट्र की लड़ाई में एलपीजी सिलिंडर की आपूर्ति श्रृंखला में कार्यरत कर्मचारी अथक परिश्रम कर रहे है
भारत सरकार ने कोविड-19 के आर्थिक जवाब के रूप में प्रधानमंत्री गरीब कल्याण योजना के तहत गरीब समर्थक पहलों की घोषणा की है। इसका उद्देश्य कोरोना वायरस के कारण, हुए आर्थिक व्यवधान की वजह से गरीबों द्वारा सामना की जानेवाली कठिनाइयों को कम करना है। इस योजना के तहत उज्जवला लाभार्थियों को अगले तीन महीनों- अप्रैल से जून, 2020 तक एलपीजी सिलिंडर रिफिल की निःशुल्क आपूर्ति की जाएगी।
अब तक तेल विपणन कंपनियों ने 7.15 करोड़ पीएमयूवाई लाभार्थियों के बैंक खातों में 5,606 करोड़ रु.हस्तांतरित किये ताकि लाभार्थी पीएमजीकेवाई के अंतर्गत एलपीजी सिलिंडर की निःशुल्क आपूर्ति का लाभ प्राप्त कर सकें। लाभार्थियों ने इस महीने 1.26 करोड़ सिलिंडरों की बुकिंग की है। इनमें से 85 लाख सिलिंडरों की आपूर्ति पीएमयूवाई लाभार्थियों को की जा चुकी है।
देश में 27.87 करोड़ सक्रिय एलपीजी उपभोक्ता हैं। इनमें से 8 करोड़ पीएमयूवाई लाभार्थी हैं। लॉकडाउन के दौरान पूरे देश में प्रतिदिन 50-60 लाख सिलिंडरों की आपूर्ति की जा रही है। राष्ट्रीय लॉकडाउन के दौरान सभी लोग अपने-अपने घरों में रह रहे हैं ताकि वे सुरक्षित रहें। ऐसे समय में आपूर्ति करने वाले कर्मचारी तथा आपूर्ति श्रृंखला में कार्य करने वाले कर्मचारी अथक परिश्रम कर रहे हैं ताकि लोगों को स्वच्छ ईंधन की आपूर्ति उनके घरों में की जा सके।
पर्वतीय इलाकों से लेकर समुद्र-जल से भरे क्षेत्रों तक तथा रेगिस्तान के छोटे गांवों से लेकर जंगलों में बसे लोगों तक ये कोरोना योद्धा अपने कर्त्तव्य के प्रति दृढ़ है और समय पर आपूर्ति सुनिश्चित कर रहे है। संकट की इस घड़ी में भी अधिकांश स्थानों पर दो दिन के अंदर सिलिंडर की आपूर्ति की जा रही है। तेल विपणन कंपनियों आईओसीएल, बीपीसीएल और एचपीसीएल ने 5 लाख रु. प्रत्येक की अंतरिम सहायता की घोषणा की है यदि आपूर्ति कार्य में लगे किसी व्यक्ति की कोविड-19 के संक्रमण या प्रभाव के कारण दुर्भाग्य से मृत्यु हो जाती है। इसमें शोरुम के कर्मचारियों, गोदाम के कर्मचारियों, मैकेनिक और आपूर्तिकर्त्ताओं को शामिल किया गया है।
जिन उपभोक्ताओं को 31 मार्च, 2020 तक प्रधानमंत्री उज्जवला योजना के तहत कनेक्शन मिला है, वे सभी उपभोक्ता प्रधानमंत्री गरीब कल्याण योजना के लाभ प्राप्त करने के पात्र हैं। यह योजना 1 अप्रैल, 2020 को प्रारंभ की गई है और यह 30 जून, 2020 तक जारी रहेगी। इस योजना के तहत तेल विपणन कंपनियां 14.2 किलो या 5 किलो सिलिंडर के आरएसपी के बराबर की धनराशि पैकेज के प्रकार के आधार पर पीएमयूवाई उपभोक्ता के बैंक खाते में हस्तांतरित कर रही हैं। उपभोक्ता इस धनराशि का उपयोग सिलिंडर रिफिल को खरीदने में कर सकते हैं।
उप राष्ट्रपति सचिवालय
शिक्षकों का सम्मान करना भारतीय संस्कृति की गौरवशाली परम्परा है : उपराष्ट्रपति
उपराष्ट्रपति ने हैदराबाद में श्री कोवेला सुप्रसन्नाचार्य को श्री पोलुरी हनुमज्जनाकिरामा सरमा सौंपा
तेलंगाना सारस्वथ परिषद में दो पुस्तकों का विमोचन किया
उपराष्ट्रपति श्री एम. वेंकैया नायडू ने आज बच्चों और युवाओं के जीवन को आकार देने में शिक्षकों द्वारा निभाई गई बुनियादी भूमिका के महत्व पर जोर दिया और कहा कि भारतीय संस्कृति में हमेशा ही गुरुओं को आदर और सम्मान दिया गया है।
उपराष्ट्रपति के शिक्षक श्री पोलुरी हनुमज्जनाकिरामा सरमा की स्मृति में शुरू की गई एक पुरस्कार को हैदराबाद में कविता और साहित्य के क्षेत्र में किए गए योगदान के लिए श्री कोवेला सुप्रसन्नाचार्य को प्रदान करते हुए, श्री नायडू ने स्वर्गीय श्री हनुमज्जनाकिरामा सरमा सहित अपने गुरुओं को श्रद्धांजलि अर्पित की।
श्री नायडू ने तेलुगु साहित्य में आलोचना का एक नया चलन शुरू करने और समाज के कुछ वर्गों में भेदभाव के खिलाफ लड़ाई लड़ने वाले भारतीय विचारकों के विचारों को शामिल करने के लिए पुरस्कार विजेता की सराहना की।
उपराष्ट्रपति ने कहा कि हर किसी को भविष्य को आकार देने में मार्गदर्शन व संरक्षण के लिए अपने शिक्षकों और गुरुओं को हमेशा याद रखना चाहिए और उनके प्रति आभारी रहना चाहिए।
उपराष्ट्रपति की व्यक्तिगत पहल पर तेलंगाना सारस्वथ परिषद द्वारा शुरू किए गए इस पुरस्कार का उद्देश्य तेलुगु भाषा में दिए गए योगदान को मान्यता देना है।
तेलुगु भाषा के संरक्षण और बढ़ावा देने में तेलंगाना सारस्वथ परिषद के प्रयासों की सराहना करते हुए, उन्होंने दोहराया कि प्राथमिक स्कूल या हाई स्कूल तक शिक्षा का माध्यम मातृ भाषा होनी चाहिए। इसी प्रकार, प्रशासन और न्यायिक व्यवस्था में व्यापक रूप से स्थानीय भाषा का उपयोग होना चाहिए।
इस अवसर पर, उपराष्ट्रपति ने ‘अमृतोत्सव भारती’ और ‘श्री देवुलापल्ली रामानुजरा’ शीर्षक वाली दो पुस्तकों का भी विमोचन किया।
इस अवसर पर तेलंगाना सारस्वथ परिषद के अध्यक्ष आचार्य येल्लुरी शिवारेड्डी, तेलंगाना सरकार के सलाहकार डॉ. के. वी. रमनाचारी, तेलंगाना सारस्वथ परिषद के महासचिव श्री जे. चेनय्या, पुरस्कार विजेता आचार्य कोवेला सुप्रसन्नाचार्य आदि लोग उपस्थित रहे।
स्वास्थ्य एवं परिवार कल्याण मंत्रालय
माननीय केन्द्रीय स्वास्थ्य एवं परिवार कल्याण राज्य मंत्री डॉ. भारती प्रविण पवार जी द्वारा राम मनोहर लोहियाअस्पताल दिल्ली का निरीक्षण
3 सितंबर, 2021 को माननीय केन्द्रीय स्वास्थ्य एवं परिवार कल्याण राज्य मंत्री डॉ. भारती प्रविण पवार जी द्वारा राम मनोहर लोहिया अस्पताल, दिल्ली का निरीक्षण किया गया।
इस दौरान चिकित्सा अधीक्षक एवं वहां उपस्थित अन्य चिकित्सा अधिकारियों ने माननीय मंत्री जी का स्वागत किया। निरीक्षण के दौरान सर्वप्रथम उन्होंने कोविड टीकाकरण केन्द्र का निरीक्षण किया एवं वहां पर आये लाभार्थियों से बातचीत की। इसके उपरांत पीजीआईएमईआर परिसर के पुस्तकालय का भी निरीक्षण किया। मरीजों की सुविधाओं के लिए स्थित अस्पताल के रसोईघर का भी निरीक्षण किया तथा खाद्य सामग्री की गुणवत्ता की जांच की। उसके बाद माननीय मंत्री जी ने अस्पताल के नेफ्रोलॉजी विभाग के आइ.सी.यू. एवं हड्डी विभाग के वार्ड का निरीक्षण किया तथा वहां भर्ती मरीजों से बातचीत करके उनके हालचाल पूछे। अंत में मरीजों के लिए उत्तम सुविधाओं एवं अस्पताल की उत्तम देखरेख तथा स्वच्छता के लिए चिकित्सा अधीक्षक को निर्देश दिए।
नेफ्रोलॉजी विभाग केआई सी यू एवं हड्डी विभाग के वार्ड का निरीक्षण
पीजीआईएमईआर परिसर में पुस्तकालय का निरीक्षण करते हुए माननीय मंत्री जी।
अस्पताल में स्थित रसोई घर का निरीक्षण एवं खाद्य सामग्री की गुणवत्ता की जांच करते हए
रेल मंत्रालय
रेलवे भारत को कोविड-19 से सुरक्षित करने में सबसे आगे
महामारी को कम करने के लिए भारतीय रेल ने लगभग 6 लाख रियूजेबल फेसमास्क एवं 40000 लीटर से अधिक हैंड सैनिटाइजरों का उत्पादन किया है
रेलवे के सभी जोन, उत्पादन इकाइयां और पीएसयू इसमें शामिल, डब्ल्यूआर, एनसीआर, एनडब्ल्यूआर, सीआर, ईसीआर और डब्ल्यूसीआर जैसे कुछ जोन इस संबंध में आगे रहे
फेसमास्क और हैंड सैनिटाइजरों को ड्यूटी पर आने वाले सभी कर्मचारियों को उपलब्ध कराया जा रहा है, उन्हें संविदा श्रमिक भी उपलब्ध कराए जा रहे हैं
कोविड-19 के प्रसार को रोकने के लिए किये जा रहे उपायों की निरंतरता में, भारतीय रेल भारत सरकार की स्वास्थ्य पहलों को सहायता देने के सभी प्रयास कर रही है। इस दिशा में भारतीय रेल अपने सभी जोनल रेलवे, उत्पादन इकाइयों और पीएसयू में ही रियूजेबल फेसमास्क एवं हैंड सैनिटाइजरों का उत्पादन कर रही है।
भारतीय रेल ने 7 अप्रैल 2020 से अपने सभी जोनल रेलवे, उत्पादन इकाइयों और पीएसयू में ही कुल 582317 रियूजेबल फेसमास्क एवं 41882 हैंड सैनिटाइजरों का उत्पादन किया है। भारतीय रेल के कुछ जोन इसमें इसमें आगे रहे हैं जैसे 81008 रियूजेबल फेसकवरों एवं 2569 हैंड सैनिटाइजरों के साथ पश्चिमी रेलवे , 77995 रियूजेबल फेसकवरों एवं 3622 लीटर हैंड सैनिटाइजरों के साथ उत्तर मध्य रेलवे , 51961 रियूजेबल फेसकवरों एवं 3027 लीटर हैंड सैनिटाइजरों के साथ उत्तर पश्चिम रेलवे , 38904 रियूजेबल फेस कवरों एवं 3015 लीटर हैंड सैनिटाइजरों के साथ मध्य रेलवे , 33473 रियूजेबल फेसकवरों एवं 4100 लीटर हैंड सैनिटाइजरों के साथ पूर्व मध्य रेलवे  और 36342 रियूजेबल फेसकवरों एवं 3756 लीटर हैंड सैनिटाइजरों के साथ पश्चिम मध्य रेलवे ।
चूंकि अनिवार्य वस्तुओं एवं वस्तुओं की आपूर्ति बनाये रखने के लिए माल लदान परिचालन 24 घंटे चल रहा है, परिचालन और रखरखाव कर्मचारी 24 घंटे काम कर रहे हैं। इन कर्मचारियों की सुरक्षा सुनिश्चित करने और उनके मनोबल को बनाये रखने के लिए सभी कार्यस्थलों पर निम्नलिखित का अनुपालन सुनिश्चित किया जा रहा है:
 रिमूवेबल फेसकवर तथा हैंड सैनिटाइजर ड्यूटी पर आने वाले सभी कर्मचारियों को उपलब्ध कराया जा रहा है। उन्हें संविदा श्रमिक भी उपलब्ध कराए जा रहे हैं। रेलवे कार्यशालाएं, कोचिंग डिपो एवं अस्पताल इस अवसर पर आगे बढ़कर स्थानीय रूप से सैनिटाइजरों और मास्कों का उत्पादन कर रहे हैं जिससे कि आपूर्ति में सहायता दी जा सके।
 सभी कार्मिकों को बेहतर स्वच्छता बनाये रखने के लिए रियूजेबल फेस कवर का उपयोग करने के लिए प्रोत्साहित किया जा रहा है। रियूजेबल फेस कवर के दो सेट कर्मचारियों के पास उपलब्ध रहना है। सभी कार्मिकों को प्रति दिन साबुन से फेस कवर को साफ करने का परामर्श दिया जा रहा है। स्वास्थ्य एवं परिवार कल्याण मंत्रालय ने इस संबंध में विस्तृत परामर्शदात्री जारी की है जिसे सभी को संचारित कर दिया है।
 साबुन, पानी और धोने की सुविधाएं सभी कार्यस्थलों पर उपलब्ध कराई जा रही है। स्थानीय नवोन्मेषणों के साथ हैंड फ्री धोने की सुविधाएं उपलब्ध कराई गई हैं।
 सोशल डिस्टैंसिंग सुनिश्चित किया जा रहा है। इस संबंध में ट्रैकमेन एवं लोकोमोटिव पायलटों जैसे सभी कर्मचारियों के बीच नियमित रूप से जागरुकता फैलाई जा रही है।
एएम/एसकेजे
(
प्रधानमंत्री कार्यालय
प्रधानमंत्री ने डॉ. वी शांता के निधन पर शोक व्यक्त किया
प्रधानमंत्री श्री नरेन्द्र मोदी ने डॉ. वी. शांता के निधन पर दुख व्यक्त किया है।
एक ट्वीट में, प्रधानमंत्री ने कहा, "डॉ. वी. शांता को कैंसर की उच्च गुणवत्ता वाली देखभाल सुनिश्चित करने के उनके उत्कृष्ट प्रयासों के लिए याद किया जाएगा। चेन्नई का अडयार स्थित कैंसर संस्थान गरीबों और दलितों की सेवा करने में सबसे आगे है। मुझे 2018 में संस्थान की अपनी यात्रा याद है। डॉ. वी. शांता के निधन से मुझे बेहद दुख पहुंचा है। ओम शांति।
रक्षा मंत्रालय
ऑपरेशन समुद्र सेतु के तहत ईरान में फंसे 687 भारतीयों को लेकर स्वेदश रवाना हुआ आईएनएस जलाश्व
ऑपरेशन समुद्र सेतु के तहत ईरान में फंसे भारतीयों को वापस लाने के लिए नौसेना का युद्ध पोत आईएनएस जलाश्व24 जून की शाम को बंदर अब्बास बंदरगाह के करीब पहुंच गया था। अगले दिन 25 जून को यह जहाज बदंरगाह पर आ गया। यहां सभी जरुरी चिकित्सा और सामानों की जांच के बाद 687 भारतीय नागरिक जहाज में सवार हुए।
ईरान में पारागमन के दौरान आईएनएस जलाश्व के चालक दल के सदस्यों ने भारतीय नागरिकों को वहां से निकाल कर ले जाने के लिए सभी जरुरी प्रारंभिक तैयारियां कीं। इसमें यात्रियों को जहाज में रखने के इंतजाम करना और उन जगहों संक्रमण मुक्त करना,यात्रियों को मास्क और अन्य जरुरी प्रसाधन उपलब्ध कराना तथा ईरान में भारतीय दूतावास की और से निर्धारित नियमों के अनुसार जहाज में इन यात्रियों को कमरे देने की व्यवस्था करना शामिल था।
जलाश्व की ओर से ईरानी अधिकारियों को भारतीय नौसेना द्वारा स्वेदश में निर्मित दो एयर इवैक्यूएशन पॉड भी सौंपे गए। यह एक तरह का पूरी तरह से सील किया हुआ पेशेंट ट्रांसफर कैप्स्यूल है। इसके उपयोग से राहत दल और पायलट को संक्रमण का खतरा खत्म हो जाता है।
जलाश्व में रहने के स्थान को तीन हिस्सों में विभाजित किया गया है। कोविड संक्रमण के प्रति सावधानी बरतते हुए यात्रियों के रहने के स्थान और उनके साथ लगातार संपर्क में आ सकने वाले चालक दल के सदस्यों के रहने की जगह को अलग अलग चिन्हित किया गया है।
यह जहाज 25 जून की देर शाम को बंदर अब्बास बदंरगाह से अपनी वापसी यात्रा पर रवाना हो गया।
रक्षा मंत्रालय
रियर एडमिरल एंटनी जॉर्ज, एनएम, वीएसएम ने दक्षिणी नौसेना कमान में सीएसओ  के रूप में संभाला कार्यभार
रियर एडमिरल एंटनी जॉर्ज ने 20 फरवरी 2020 को दक्षिणी नौसेना कमान में चीफ स्टाफ ऑफिसर  के रूप में कार्यभार संभाल लिया।
सेंट स्टीफन कॉलेज से स्नातक यह ध्वज अधिकारी  1 जुलाई 1987 को भारतीय नौसेना से जुड़े थे। वह एक पनडुब्बी रोधी युद्ध विशेषज्ञ रहे हैं और वह केरल के अलपुझा जिले के निवासी हैं।
अपने 32 साल के शानदार करियर के दौरान यह ध्वज अधिकारी समुद्र के भीतर और समुद्र तट पर कई अहम पदों पर तैनात रहे हैं। उनके प्रमुख कार्यों में पश्चिमी बेड़े में फ्लीट एएसडब्ल्यू अधिकारी, मिसाइल कार्वेट आईएनएस खंजर और गाइडेड मिसाइल फ्रिगेट आईएनएस तरकश  की अगुआई शामिल हैं।
अन्य अहम भूमिकाओं में पूर्वी नौसेना कमान में कमांड एएसडब्ल्यू अधिकारी के साथ ही ध्वज अधिकारी, प्रतिष्ठित रक्षा सेवा स्टाफ कॉलेज और कोमोडोर ब्यूरो ऑफ सेलर्स में अनुदेशक शामिल हैं।
ध्वज अधिकारी ने ब्रिटेन में उन्नत कमांड और कर्मचारी पाठ्यक्रम और नौसेना महाविद्यालय, मुंबई में नौसेना उच्च कमांड पाठ्यक्रम भी पूरा किया है।
17 अक्टूबर को फ्लैग रैंक में प्रोन्नति के साथ उन्हें पहले असिस्टैंट चीफ ऑफ नेवल स्टाफ  के रूप में नियुक्त किया गया, जिस पद पर वह दो साल से ज्यादा वक्त तक तैनात रहे।
ध्वज अधिकारी को नौ सेना पदक और विशिष्ट सेवा पदक से सम्मानित किया जा चुका है।
एस. शुक्ला/एएम/एमपी-5869
(Visitor Counter : 62
पृथ्वी विज्ञान मंत्रालय
उत्तर-पूर्व और पूर्व-मध्य अरब सागर में उठा चक्रवाती तूफान ‘हिक्का’ पश्चिम दिशा की ओर बढ़ा
उत्तर-पूर्व और उससे सटे पूर्वी अरब सागर के ऊपर स्थित चक्रवाती तूफान ‘हिक्का' पिछले 6 घंटों के दौरान 17 किलोमीटर प्रति घंटे की गति के साथ पश्चिम दिशा की ओर बढ़ते हुए साढ़े 8 बजे सुबह गुजरात के वेरावल से लगभग 490 किलोमीटर पश्चिम-दक्षिण पश्चिम में 20.4 डिग्री देशांतर और 65.7 डिग्री पूर्वी अक्षांश तथा पाकिस्तान के कराची से 520 किलोमीटर दक्षिण-दक्षिण पश्चिम और ओमान के मसीराह से 710 किलोमीटर पूर्व-दक्षिण पूर्व में स्थित था। अगले 24 घंटों के दौरान इसके और तेज होने और इसके बाद धीरे-धीरे कमजोर पड़ने की संभावना है। 25 सितंबर 2019 के शुरुआती घंटों में इसके गहरे विक्षोभ में परिवर्तित होकर पश्चिम दिशा की ओर बढ़ते हुए 19 डिग्री और 20 डिग्री उत्तरी अक्षांश के बीच ओमान तट को पार करने की संभावना है।
तूफान के परिपथ और सघनता के अनुमान का ब्यौरा नीचे दिया गया है :-
|
|
दिनांक/समय 
|
|
स्थिति

|
|
हवा की अधिकतम गति 
|
|
तूफान की तीव्रता
|
|
23.09.19/0830
|
|
20.4/65.7
|
|
60-70 से 80
|
|
चक्रवाती तूफान
|
|
23.09.19/1130
|
|
20.3/65.3
|
|
65-75 से 85
|
|
चक्रवाती तूफान
|
|
23.09.19/1730
|
|
20.2/64.5
|
|
70-80 से 90
|
|
चक्रवाती तूफान
|
|
23.09.19/2330
|
|
20.1/63.2
|
|
75-85 से 95
|
|
चक्रवाती तूफान
|
|
24.09.19/0530
|
|
20.0/62.0
|
|
70-80 से 90
|
|
चक्रवाती तूफान
|
|
24.09.19/1730
|
|
19.8/60.0
|
|
60-70 से 80
|
|
चक्रवाती तूफान
|
|
25.09.19/0530
|
|
19.6/57.6
|
|
45-55 से 65
|
|
विक्षोभ
|
|
25.09.19/1730
|
|
19.4/55.5
|
|
35-45 से 55
|
|
धीमा पड़ना
चेतावनियां :
1. हवा की गति
· तूफान के कारण अगले 12 घंटों के दौरान गुजरात के तटवर्ती क्षेत्रों और उसके आसपास हवाओं की रफ्तार 30 से 40 किलोमीटर प्रति घंटे से लेकर 50 किलोमीटर प्रति घंटे तक रहने की संभावना है। बाद में इसकी गति धीमी पड़ सकती है।
· उत्तर पूर्व में और निकटवर्ती पूर्व मध्य अरब सागर क्षेत्र में हवा की गति 60 से 70 किलोमीटर प्रति घंटे से बढ़कर 80 किलोमीटर प्रति घंटे तक होने की संभावना है। आज शाम इसके बढ़कर 70 से 80 किलोमीटर प्रति घंटे और फिर 90 किलोमीटर प्रति घंटे तक पहुंचने की संभावना है। उत्तर-पश्चिम में और पश्चिम मध्य अरब सागर से सटे क्षेत्र में घटकर 55 से 65 किलोमीटर प्रति घंटे रहने के बाद अगले 6 घंटों में 24 सितंबर की सुबह 95 किलोमीटर प्रति घंटे और बाद में 25 तारीख की सुबह ओमान के तटवर्ती क्षेत्र में धीमी पड़कर 45 से 65 किलोमीटर प्रति घंटे तक रह जाने की संभावना है।
 समुद्र की स्थिति
समुद्र की स्थिति
अगले 12 घंटों के दौरान गुजरात के तटवर्ती और आसपास के क्षेत्रों में समुद्र में ऊंची लहरे उठ सकती है। अगले 12 घंटों के दौरान उत्तर-पूर्व और समीपवर्ती पूर्व-मध्य अरब सागर में भी समुद्र में काफी उथल-पुथल बने रहने की संभावना है। अगले 24 घंटों के दौरान अरब सागर के पश्चिम-मध्य और आसपास के क्षेत्रों में भी समुद्र का मौसम बेहद खराब रह सकता है।
 मछुआरों के लिए चेतावनी
मछुआरों को 24 तारीख की सुबह तक उत्तर-पूर्व और निकटवर्ती पूर्व-मध्य अरब सागर तथा 25 तारीख की सुबह तक उत्तर-पश्चिम और पश्चिम मध्य अरब सागर में नहीं जाने की सलाह दी गई है।
राष्ट्रपति सचिवालय
राष्ट्रपति 12 फरवरी 2021 को राष्ट्रपति भवन के वार्षिक “उद्यानोत्सव” का करेंगे शुभारंभ
13 फरवरी से आम जनता के लिए खुलेगा मुगल गार्डन
अग्रिम ऑनलाइन बुकिंग के माध्यम से लोगों को मिलेगा प्रवेश
भारत के राष्ट्रपति श्री राम नाथ कोविंद 12 फरवरी 2021 को राष्ट्रपति भवन के वार्षिक “उद्यानोत्सव” का शुभारंभ करेंगे।
राष्ट्रपति भवन परिसर में स्थित मुगल गार्डन आम जनता के लिए 13 फरवरी 2021 से 21 मार्च 2021  तक सुबह 10 बजे से शाम 5 बजे तक खुलेगा।
एहतियात के तौर पर इस वर्ष राष्ट्रपति भवन से टिकट खरीदकर गार्डन में प्रवेश करने की सुविधा नहीं मिलेगी। आगंतुकों को केवल अग्रिम ऑनलाइन बुकिंग के माध्यम से गार्डन का लुत्फ उठाने की अनुमति होगी। अग्रिम ऑनलाइन बुकिंग की सुविधा निम्नलिखित लिंक पर उपलब्ध है-https://rashtrapatisachivalaya.gov.in अथवा https://rb.nic.in/rbvisit/visit_plan.aspx.
सुबह 10 बजे से शाम 5 बजे के बीच एक-एक घंटे के सात अग्रिम बुकिंग स्लॉट उपलब्ध होंगे। आगंतुकों को अंतिम प्रवेश शाम 4 बजे दिया जाएगा। प्रत्येक स्लॉट में अधिकतम 100 लोगों को प्रवेश दिया जा सकता है। इस दौरान आगंतुकों को मास्क पहनना, सामाजिक दूरी का ध्यान रखना जैसे कोविड प्रोटॉकॉल्स का पालन करना होगा।प्रवेश द्वार पर आगंतुकों को थर्मल स्क्रीनिंग से होकर गुजरना होगा। कोविड महामारी से संबंधित अति संवेदनशील लोगों से अपेक्षा की जाती है कि वे इस दौरे पर न आएं।
आगंतुकों का प्रवेश और निकासी राष्ट्रपति संपदा के प्रवेश द्वार संख्या 35 से होगी। यह प्रवेश द्वार नॉर्थ ऐवेन्यु को राष्ट्रपति भवन से जोड़ने वाले मार्ग के नज़दीक है।
आगंतुकों से निवेदन किया जाता है कि वे अपने साथ किसी भी तरह की पानी की बोतल, ब्रीफकेस, हैंडबैग/महिलाओं का पर्स, कैमरा, रेडियो/ट्रांजिस्टर, डिब्बे, छाता, खाद्य सामग्री आदि न लाएं। राष्ट्रपति भवन में जनता के लिए निर्धारित किए गए मार्ग में विभिन्न स्थानों पर आगंतुकों को हैंड सेनिटाइजर्स, पेयजल, शौचालय, प्राथमिक चिकित्सा/चिकित्सा सुविधाजैसी सुविधाएं प्रदान की जाती हैं।
- भवन परिसर में प्रत्येक वर्ष खुलने वाले मुगल गार्डन के अलावा, आम लोग भवन और राष्ट्रपति भवन संग्रहालय का दौरा भी कर सकते हैं। इसके साथ ही आगंतुक ‘चेंज ऑफ गार्ड समारोह’ में भी शामिल हो सकते हैं। अधिक जानकारी के लिए आप विजिट कर सकते हैः http://rashtrapatisachivalaya.gov.in/rbtour/.
प्रधानमंत्री कार्यालय
प्रधानमंत्री ने उत्तराखंड के कुछ हिस्सों में भारी वर्षा के कारण जानमाल के नुकसान पर दुख जताया
प्रधानमंत्री श्री नरेन्द्र मोदी ने उत्तराखंड के कुछ हिस्सों में भारी वर्षा के कारण हुई जनहानि पर गहरा दुख व्यक्त किया है।
प्रधानमंत्री ने एक ट्वीट में कहा;
'उत्तराखंड के कुछ हिस्सों में भारी बारिश के कारण लोगों की मौत से गहरा दुख हुआ है। घायल लोगों के जल्द स्वस्थ होने की कामना करता हूं। बचाव कार्य जारी हैं जिससे प्रभावित लोगों की मदद की जा सके। मैं हर किसी की सुरक्षा और कल्याण के लिए ईश्वर से प्रार्थना करता हूं।'
एमजी/एएम/एएस
(
अल्पसंख्यक कार्य मंत्रालय
देश भर में विभिन्न संगठनों ने आज "मुस्लिम महिला अधिकार दिवस" मनाया
तीन तलाक के खिलाफ कानून मुस्लिम महिलाओं के संवैधानिक अधिकारों को सुनिश्चित करने की दिशा में एक "बड़ा सुधार" साबित हुआ है और इससे "बेहतर परिणाम" मिले हैं: मुख्तार अब्बास नकवी
आज देश भर में विभिन्न संगठनों द्वारा "मुस्लिम महिला अधिकार दिवस" मनाया गया जहां मुस्लिम महिलाओं ने तीन तलाक के खिलाफ कानून लाने के लिए प्रधानमंत्री श्री नरेंद्र मोदी का तहे दिल से आभार व्यक्त किया।
महिला एवं बाल विकास मंत्री श्रीमती स्मृति ईरानी, अल्पसंख्यक मामलों के मंत्री श्री मुख्तार अब्बास नकवी और पर्यावरण, वन एवं जलवायु परिवर्तन मंत्री श्री भूपेंद्र यादव ने आज नई दिल्ली में “मुस्लिम महिला अधिकार दिवस” कार्यक्रम में भाग लिया। मंत्रियों ने तीन तलाक की पीड़िता कई मुस्लिम महिलाओं से भी बातचीत की।
मुस्लिम महिलाओं ने एक अगस्त, 2019 को तीन तलाक की प्रथा के खिलाफ कानून लाने के लिए प्रधानमंत्री को धन्यवाद दिया। इस कानून ने तीन तलाक की सामाजिक कुरीति को एक अपराध बना दिया है। उन्होंने कहा कि सरकार ने देश की मुस्लिम महिलाओं की "आत्मनिर्भरता, स्वाभिमान और आत्मविश्वास" को मजबूत किया है और तीन तलाक के खिलाफ कानून लाकर उनके संवैधानिक, मौलिक एवं लोकतांत्रिक अधिकारों की रक्षा की है।
इस अवसर पर श्रीमती स्मृति ईरानी ने मुस्लिम महिलाओं को संबोधित करते हुए कहा कि एक अगस्त तीन तलाक के खिलाफ मुस्लिम महिलाओं के संघर्ष को सलाम करने का दिन है। उन्होंने कहा कि अल्पसंख्यक कार्य मंत्रालय, महिला एवं बाल विकास मंत्रालय और श्रम मंत्रालय मुस्लिम महिलाओं में उद्यमिता को बढ़ावा देने के लिए एकजुट होकर काम करेंगे। उन्होंने यह भी कहा कि मुस्लिम महिलाओं को "मुद्रा योजना", "जन धन योजना", "स्टैंड अप इंडिया", "पोषण अभियान" जैसी योजनाओं से काफी लाभ हुआ है।
इस अवसर पर श्री भूपेंद्र यादव ने कहा कि सरकार समाज के हर वर्ग की महिलाओं की गरिमा और सशक्तिकरण सुनिश्चित करने के लिए काम कर रही है। सरकार ने तीन तलाक के खिलाफ कानून लाकर मुस्लिम महिलाओं की गरिमा सुनिश्चित की है। ज्यादातर प्रमुख मुस्लिम देशों ने भी तीन तलाक की कुरीति को खत्म कर दिया है। उन्होंने कहा कि सरकार की 'बिना भेदभाव के विकास' की नीति ने पूरे देश में भरोसे का माहौल बना दिया है। अन्य पिछड़ा वर्ग  और आर्थिक रूप से पिछड़े वर्ग को चिकित्सा/दंत अध्ययन में आरक्षण प्रदान करने के सरकार के फैसले से मुस्लिम समुदाय के गरीब वर्गों को भी लाभ होगा। श्री भूपेंद्र यादव ने कहा कि सरकार ने हमेशा जरूरतमंदों के कल्याण के लिए काम किया है।
श्री नकवी ने इस अवसर पर अपने संबोधन में कहा कि तीन तलाक के खिलाफ कानून मुस्लिम महिलाओं के संवैधानिक अधिकारों को सुनिश्चित करने की दिशा में एक "बड़ा सुधार" साबित हुआ है और इससे "बेहतर परिणाम" मिले हैं। मंत्री ने कहा कि कानून लागू होने के बाद देश भर में तीन तलाक के मामलों में उल्लेखनीय कमी आई है।